PRÀCTICA -3    LES PROPIETATS QUÍMIQUES DELS LÍPIDS
Objectius:
Experimentar amb la solubilitat dels lípids. Identificar els lípids de l’oli i la llet. Entendre què és una emulsió persistent. 
Material:
Oli d’oliva, llet, Sudan III, acetona, aigua, detergent, tubs d’assaig, gradeta, comptagotes.
Procediment:
- Solubilitat dels lípids
1- Col·loqueu en un tub d’assaig 2ml d’oli d’oliva, 2ml d’aigua i sacsegeu amb cura. Anoteu els resultats i feu un dibuix.
2- Col·loqueu en un tub d’assaig 2ml oli d’oliva, 2ml d’acetona i sacsegeu amb cura. Anoteu els resultats. 
- Tinció amb Sudan III (Colorant específic de greixos. Els tenyeix de color vermell-taronja intens.)
3- Col·loqueu en un tub d’assaig 2ml d’oli d’oliva i afegiu 5 gotes de Sudan III. Sacsegeu i deixeu reposar. Anoteu el resultat. 
4- Col·loqueu en un tub d’assaig 2ml de llet i afegiu 5 gotes de Sudan III. Sacsegeu i deixeu reposar. Anoteu el resultat. 
- Emulsió persistent
5- Col·loqueu en un tub d’assaig 2ml d’oli d’oliva, 2 ml d’aigua. Sacsegeu amb cura i deixeu en repòs. Anoteu el resultat. Dibuixeu l’aspecte del tub després de 5 minuts.
6- Col·loqueu en un tub d’assaig 2ml d’oli d’oliva, 2 ml d’aigua i una gota de detergent. Sacsegeu amb cura i deixeu en repòs. Anoteu el resultat. Dibuixeu l’aspecte del tub al cap de 5 minuts. 
Conclusió:

